Byrettens dom om tiltale for overtrædelse af straffelovens § 299 b, stk. 1, nr. 6, jf. lov om radio- og fjernsynsvirksomhed § 91, jf. § 94, stk. 2, stadfæstes
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Erhvervsforhold;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 22. november 2011 af Østre Landsrets 10. afdeling

(landsdommerne Michael Kistrup, Jon Fridrik Kjølbro og Mette van de Ven (kst.) med

domsmænd).

10. afd. a.s. nr. S-2513-11:

Anklagemyndigheden

mod

Tiltalte

(CPR nr. (Født 1965))

(advokat John Jørgensen, besk.)

Bornholms Rets dom af 15. august 2011 (1-373/2011) er anket af anklagemyndigheden

med påstand om domfældelse efter anklageskriftet samt skærpelse.

Tiltalte har påstået stadfæstelse.

Tiltalte har i landsretten forklaret om sine personlige forhold, at han nu er flyttet til en leje-

bolig i Rønne, ligesom han er begyndt på en uddannelse som serviceassistent.

Tiltalte har erkendt at have omsat og foretaget ændringer i dekodere eller andet dekodning-

sudstyr, hvis formål er at give uautoriseret adgang til indholdet af Viasat og Canal Digitals

tv-programmer.

Efter tiltaltes forklaring og det i øvrigt oplyste, lægger landsretten til grund, at forholdet er

begået over en periode på ca. 3 år og 10 måneder, at tiltalte har givet ca. 30 modtagere

uautoriseret adgang til tv-programmer, og at tiltalte har modtaget 12.000 – 15.000 kr. om



/

- 2 -

året fra modtagerne af tv-programmerne. Efter tiltaltes forklaring lægger landsretten end-

videre til grund, at tiltalte ikke har foretaget annoncering, og at det er modtagerne af tv-

programmerne, der har taget kontakt til tiltalte.

Landsretten finder det herefter bevist, at udbredelsen er sket i erhvervsmæssigt øjemed til

en videre kreds og mod betaling.

Landsretten tiltræder derfor, at det er bevist, at tiltalte har overtrådt radio- og fjernsynslo-

vens § 91, jf. § 94, stk. 2.

Landsretten finder imidlertid ikke, at forholdet har et sådant omfang eller indebåret en så-

dan grovhed, at der er grundlag for at henføre forholdet under straffelovens § 299b, nr. 6,

hvorfor landsretten tiltræder, at tiltalte er frifundet for denne del af tiltalen.

Straffen findes passende.

Landsretten stadfæster derfor dommen.

T h i  k e n d e s  f o r  r e t :

Byrettens dom i sagen mod Tiltalte stadfæstes.

Statskassen skal betale sagens omkostninger for landsretten.



/